**OSNOVNA ŠKOLA AUGUSTA HARAMBAŠIĆA**

HARAMBAŠIĆEVA 18, 10000 ZAGREB

e-mail: [os-zagreb-029@os-aharambasica-zg.skole.hr](mailto:os-zagreb-029@os-aharambasica-zg.skole.hr)

Tel. 2312-920 Fax. 2441-535

KLASA: 112-12/25-01/7

URBROJ: 251-144-25-3

Zagreb, 5. lipnja 2025.

Na temelju članka 107. Zakona o odgoju i obrazovanju u osnovnoj i srednjoj školi (NN 87/08, 86/09, 92/10, 105/10, 90/11, 5/12, 16/12, 86/12, 126/12-pročišćeni tekst, 94/13, 152/14, 07/17, 68/18, 98/19, 64/20, 151/22. i 156/23) – dalje u tekstu Zakona, Pravilnika o radu i Pravilnika o načinu i postupku zapošljavanja u Osnovnoj školi Augusta Harambašića – dalje u tekstu Pravilnika**,** dana 5. lipnja 2025. godine Osnovna škola Augusta Harambašića, Zagreb, raspisuje

**N A T J E Č A J**

**- za popunu radnog mjesta stručni suradnik pedagog –**

**1 izvršitelj na neodređeno, puno radno vrijeme (40 sati tjednog radnog vremena) uz uvjet probnog rada od dva mjeseca**

**Početak rada: 1. 9. 2025.**

**Uvjeti:**

Osim općih uvjeta sukladno općim propisima o radu kandidati trebaju zadovoljiti i posebne uvjete propisane u članku 105. Zakona o odgoju i obrazovanju u osnovnoj i srednjoj školi (NN br. 87/08, 86/09, 92/10, 105/10, 90/11, 5/12, 16/12, 86/12, 126/12, 94/13, 152/14, 07/17, 68/18, 98/19, 64/20, 151/22, 155/23 i 56/23) i Pravilnikom o odgovarajućoj vrsti obrazovanja učitelja i stručnih suradnika u osnovnoj školi (NN 06/19, 75/20).

Kandidati koji su završili drugi studijski program s najmanje 55 ECTS-a, odgovarajuću vrstu obrazovanja, uz ispravu (diplomu) dokazuju potvrdom o ispunjenosti propisanih uvjeta koju izdaje visoko učilište na kojem se izvodi odgovarajući studijski program nastavničkog smjera.

Na natječaj se mogu javiti muške i ženske osobe u skladu sa Zakonom o ravnopravnosti spolova (NN 82/08 i 69/17), a izrazi koji se koriste u ovom natječaju za osobe u muškom rodu korišteni su neutralno i odnose se na muške i ženske osobe.

**Kandidati su obvezni priložiti:**

- vlastoručno potpisanu prijavu na natječaj koja sadrži osobne podatke podnositelja prijave

(osobno ime, adresu stanovanja, broj telefona, odnosno mobitela, e-mail adresu) i naziv radnog mjesta na koje se prijavljuje

- životopis

- dokaz o stečenoj stručnoj spremi

- dokaz o državljanstvu

- uvjerenje da nije pod istragom i da se protiv kandidata ne vodi kazneni postupak glede zapreke za zasnivanje radnog odnosa iz članka 106. Zakona s naznakom roka izdavanja, ne starije od dana raspisivanja natječaja

- elektronički zapis ili potvrdu o podatcima evidentiranim u matičnoj evidenciji Hrvatskog zavoda za mirovinsko osiguranje

Kandidat koji je stekao inozemnu obrazovnu kvalifikaciju u inozemstvu dužan/na je uz prijavu na natječaj priložiti rješenje Agencije za znanost i visoko obrazovanje o stručnom priznavanju inozemne školske kvalifikacije u skladu sa Zakonom o priznavanju inozemnih obrazovnih kvalifikacija (NN 158/03, 198/03, 138/06, 45/11) te u skladu sa Zakonom o reguliranim profesijama i priznavanju inozemnih stručnih kvalifikacija (NN, 82/15, 70/19, 47/20) rješenje Ministarstva znanosti i obrazovanja o priznavanju inozemne stručne kvalifikacije radi pristupa reguliranoj profesiji.

Kandidat koji se poziva na pravo prednosti temeljem članka 101. stavak 1. - 3. i 102. stavak 1. - 3. Zakona o hrvatskim braniteljima iz Domovinskog rata i članovima njihovih obitelji (NN 121/17, 98/19, 84/21., 156/23) dužan je u prijavi na natječaj pozvati se na to pravo, uz prijavu priložiti dokaze o ispunjavanju uvjeta iz natječaja te priložiti odgovarajuće dokaze kojima dokazuje ostvarivanje prava prednosti pri zapošljavanju, a koji su sadržani u članku 103. stavak 1. Zakona o hrvatskim braniteljima iz Domovinskog rata i članovima njihovih obitelji (NN 121/17, 98/19, 84/21), a koji su objavljeni na poveznici Ministarstva hrvatskih branitelja –

<https://branitelji.gov.hr/UserDocsImages//dokumenti/Nikola//popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20ZOHBDR%202021.pdf>

Kandidat koji se poziva na pravo prednosti prilikom zapošljavanja sukladno članku 9. Zakona o profesionalnoj rehabilitaciji i zapošljavanju osoba s invaliditetom (NN 157/13, 152/14, 39/18, 32/20), uz prijavu na javni natječaj dužan je, osim dokaza o ispunjavanju traženih uvjeta, priložiti i rješenje o utvrđenom invaliditetu, odnosno drugu javnu ispravu o invaliditetu, na temelju koje se osoba može upisati u očevidnik zaposlenih osoba s invaliditetom te dokaz iz kojeg je vidljivo na koji je način prestao radni odnos kod posljednjeg poslodavca (rješenje, ugovor, sporazum i sl.).

Kandidat koji se poziva na pravo prednosti pri zapošljavanju u skladu s člankom 47. i 48. Zakona o civilnim stradalnicima iz domovinskog rata (NN 84/21) uz prijavu na natječaj dužan je, osim dokaza o ispunjavanju traženih uvjeta, priložiti i dokaze propisane člankom 49. Zakona o civilnim stradalnicima iz domovinskog rata (NN 84/21) a koji su objavljeni na poveznici Ministarstva hrvatskih branitelja –

<https://branitelji.gov.hr/UserDocsImages//dokumenti/Nikola//popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20Zakon%20o%20civilnim%20stradalnicima%20iz%20DR.pdf>

U skladu s uredbom Europske unije 2016/679 Europskog parlamenta i Vijeća od 27. 4. 2016. godine te Zakonom o provedbi Opće uredbe o zaštiti podataka (NN 42/18.) prijavom na natječaj osoba daje privolu za prikupljanje i obradu podataka iz natječajne dokumentacije, a sve u svrhu provedbe natječaja za zapošljavanje.

Rok za podnošenje prijave je osam dana od dana objave natječaja.

Prijave s odgovarajućom dokumentacijom dostaviti u roku 8 dana od dana objave natječaja neposredno ili poštom na adresu škole: Osnovna škola Augusta Harambašića, Zagreb, Harambašićeva 18, s naznakom „Za natječaj“ u neovjerenoj preslici.

Prije sklapanja ugovora o radu odabrani kandidat dužan je sve navedene priloge odnosno isprave dostaviti u izvorniku ili u preslici ovjerenoj od strane javnog bilježnika sukladno Zakonu o javnom bilježništvu (NN 78/93, 29/94, 162/98, 16/07, 75/09, 120/16, 57/22).

Nepotpune i nepravodobno pristigle prijave neće se razmatrati.

Kandidati koji su pravodobno dostavili potpunu prijavu sa svim prilozima odnosno ispravama i ispunjavaju uvjete natječaja dužni su pristupiti procjeni odnosno testiranju.

Za kandidate prijavljene na natječaj koji ispunjavaju formalne uvjete natječaja te čije su prijave pravodobne i potpune provest će se usmena procjena.

Škola će listu kandidata i odluku o vremenu, mjestu, području, obliku i trajanju procjene objaviti na mrežnoj stranici Škole u izborniku „Natječaji“, najkasnije pet dana prije dana određenog za procjenu.

Procjena odnosno testiranje provest će se sukladno odredbama Pravilnika o načinu i postupku zapošljavanja u Osnovnoj školi Augusta Harambašića.

Kandidati se neće posebno pozivati na procjenu te ukoliko se ne pojave na procjeni smatrat će se da su odustali od prijave na natječaj.

Osobe koje ne ulaze na listu kandidata škola ne obavještava o razlozima.

O rezultatima natječaja kandidati će biti obaviješteni putem mrežne stranice Škole u izborniku „Natječaji“ u zakonskom roku.

R A V N A T E LJ:

Tomislav Filić, dipl. teol.